Príloha č. 1

[bookmark: _GoBack]Doložka vybraných vplyvov


	1. Základné údaje

	Názov materiálu

	Vyhláška Úradu pre reguláciu sieťových odvetví, ktorou sa dopĺňa vyhláška Úradu pre reguláciu sieťových odvetví č. 312/2022 Z. z., ktorou sa ustanovuje cenová regulácia v tepelnej energetike v znení neskorších predpisov (ďalej len „návrh vyhlášky“). 

	Predkladateľ (a spolupredkladateľ)

	Úrad pre reguláciu sieťových odvetví


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	Začiatok: 25. 09. 2026
Ukončenie: 06. 10. 2026

	Predpokladaný termín predloženia na pripomienkové konanie
	Október 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Potreba úpravy vyhlášky Úradu pre reguláciu sieťových odvetví č. 312/2022 Z. z., ktorou sa ustanovuje cenová regulácia v tepelnej energetike v znení neskorších predpisov (ďalej len „vyhláška č. 312/2022 Z. z.“ ) vyplynula z praxe v konaniach o cenovej regulácii vo veci výšky cien vybraných palív na výrobu tepla, konkrétne dendromasy a peliet. Najdôležitejším problémom je rozdiel v cenách dendromasy a peliet využívaných na výrobu tepla, ktoré sú v niektorých prípadoch odlišné o desiatky percent. Návrh vyhlášky zásadne nemení rozsah a spôsob cenovej regulácie v tepelnej energetike. 


	3. Ciele a výsledný stav

	Cieľom navrhovanej úpravy je pre účely cenovej regulácie na rok 2027 rozšíriť zoznam palív na výrobu tepla, ktorých cena bude úradom regulovaná maximálnou výškou, a to za účelom motivovať výrobcov tepla – regulované subjekty k efektívnejšiemu nákupu týchto palív a eliminácie nadmerných nákladov pre odberateľov. Konkrétne ide o palivá dendromasa a pelety. Trh s dendromasou a peletami je lokálny, centrálna burza, ako napr. pri obstarávaní plynu alebo elektriny na výrobu tepla sa nevyužíva a cena komodity je tak často predmetom dohody dodávateľa paliva a výrobcu tepla bez poznania relevantného benchmarku. 
Návrh koriguje vysoký rozdiel v jednotkových nákladoch na drevnú štiepku a pelety, ktoré sa používajú na výrobu tepla v prípadoch, keď výroba tepla z týchto palív je regulovanou činnosťou podľa zákona č. 250/2012 Z. z. o regulácii v sieťových odvetviach v znení neskorších predpisov (ďalej len „zákon č. 250/2012 Z. z.“). Skutočná priemerná cena drevnej štiepky v roku 2025 bola 38,1 €/MWh bez DPH a skutočná priemerná cena peliet v roku 2025 bola 86,6 €/MWh bez DPH. Po vyhodnotení skutočných cien drevnej štiepky a peliet využívaných na výrobu tepla v roku 2025 úrad uvádza, že rozdiel medzi minimálnou a maximálnou cenou drevnej štiepky bol 371% a rozdiel medzi minimálnou a maximálnou cenou peliet bol 245%.

	4. Dotknuté subjekty

	Návrhom vyhlášky budú priamo dotknutí všetky regulované subjekty v tepelnej energetike, ktoré sú povinné dodržiavať zákon č. 657/2004 Z. z. o tepelnej energetike v znení neskorších predpisov a uskutočňovať dodávku tepla v súlade s regulovanými cenami, ktoré na základe zákona č. 250/2012 Z. z. schvaľuje alebo určuje úrad a ktorých je 297, a to v súvislosti s oboznámením sa so zmenou v regulácii cien na rok 2027.


	5. Alternatívne riešenia

	Alternatívou je nulový variant, to je neprijatie návrhu vyhlášky. V prípade neprijatia návrhu vyhlášky by pretrvávali výrazné rozdiely v ekonomicky oprávnených nákladoch na výrobu tepla, a tým aj v cenách tepla u dotknutých výrobcov tepla.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Preskúmanie účelnosti návrhu vyhlášky bude možné najskôr po ucelenom roku jej aplikácie v praxi, t,j, v roku 2028. Kritériom bude vyhodnotenie dosiahnuteľnej skutočnej ceny dendromasy a peliet v roku 2027 a prípadná revízia navrhovaného opatrenia do ďalšieho obdobia.


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☒	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☐	Žiadne
	☒	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☐	Žiadne
	☒	Negatívne

	    z toho vplyvy na MSP

	☐	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Na podnikateľské prostredie bude mať návrh vyhlášky negatívny vplyv z hľadiska rozšírenia zoznamu palív na výrobu tepla, ktorých cena bude úradom regulovaná maximálnou výškou, konkrétne ide o palivá dendromasa a pelety. Toto regulačné opatrenie by sa dotklo tých regulovaných subjektov, ktorí vyrábajú teplo výlučne alebo čiastočne z dendromasy alebo peliet a ktorých by skutočná cena dendromasy alebo peliet na rok 2027 presiahla navrhovanú maximálnu výšky ceny na rok 2027. 
[bookmark: _Hlk242444167]Skutočná priemerná cena drevnej štiepky v roku 2025 bola 38,1 €/MWh bez DPH a skutočná priemerná cena peliet v roku 2025 bola 86,6 €/MWh bez DPH. Po vyhodnotení skutočných cien drevnej štiepky a peliet využívaných na výrobu tepla v roku 2025 úrad konštatuje, že rozdiel medzi minimálnou a maximálnou cenou drevnej štiepky bol 371%, pričom najvyšší rozdiel medzi priemernou a maximálnou cenou bol 62% a rozdiel medzi minimálnou a maximálnou cenou peliet bol 245% s najvyšším rozdielom medzi priemernou a maximálnou cenou 85%. 
Na základe analýzy skutočných cien drevnej štiepky využívaných na výrobu tepla v roku 2025 regulovanými subjektami podľa zákona č. 250/2012 Z .z., modelovanej priemernej ceny energetickej štiepky vychádzajúcej                     z ponuky drevnej hmoty v roku 2026 najväčšieho dodávateľa palivového dreva v SR a skutočných cien drevnej štiepky v roku 2025 u regulovaných subjektov, ktoré sú povinné postupovať podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov bola navrhnutá maximálna cena drevnej štiepky na rok 2027 vo výške 37 €/MWh bez DPH.
Na základe analýzy skutočných cien peliet využívaných na výrobu tepla v roku 2025                            a maloobchodných cien peliet bola navrhnutá maximálna cena peliet na rok 2027 vo výške 74 €/MWh bez DPH.

Verejnosť bola informovaná o návrhu vyhlášky prostredníctvom predbežnej informácie č. PI/2026/160 zverejnenej v informačnom systéme verejnej správy Slov-Lex a mohla sa k nej vyjadriť v období od 01.07.2026 do 14.07.2026. 

Zo strany verejnosti bola k predbežnej informácii uplatnená jedna pripomienka od Asociácie zamestnávateľských zväzov a združení Slovenskej republiky. Pripomienka sa týkala návrhu na ustanovenie novej povinnosti pre dodávateľov tepla, a to aby oboznamovali a doručovali svojim odberateľom ten istý návrh cenového výmeru, ktorý podávajú regulačnému úradu. 

Úrad predloženú pripomienku nezohľadnil.


	11. Kontakt na spracovateľa

	Ing. Katarína Kalinayová, riaditeľka odboru regulácie tepelnej energetiky Úradu pre reguláciu sieťových odvetví, katarina.kalinayova@urso.gov.sk, + 421 2 581 004 40

	12. Zdroje

	Pri vypracovaní doložky vybraných vplyvov a analýz vplyvov úrad vychádzal z vlastných zdrojov, ktoré má k dispozícii z cenových konaní v predchádzajúcom období a z verejne dostupných zdrojov. 


	13. Stanovisko Komisie na posudzovanie vybraných vplyvov z PPK č. 148/2026  zo dňa 
06. 10. 2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia žiada predkladateľa v doložke vybraných vplyvov o vyznačenie uplatňovania mechanizmu znižovania byrokracie a nákladov v bode 9.
Odôvodnenie: Predkladateľ identifikoval administratívne náklady regulácie, ktoré vstupujú do pravidla 1in2out. Z tohto dôvodu Komisia žiada v bode 9 doložky vybraných vplyvov vyznačiť uplatňovanie mechanizmu.

Vyhodnotenie predkladateľa:  Doložka vybraných vplyvov bola upravená v bode 9 v požadovanom rozsahu.

K vplyvom na rozpočet verejnej správy
Komisia žiada vypracovať analýzu vplyvov na rozpočet verejnej správy a v jednotlivých analýzach vplyvov doplniť a zjednotiť výpočet predpokladaných finančných dopadov. 
Odôvodnenie: Za predpokladu nižších cien pre konečných spotrebiteľov dôjde k výpadku príjmov z DPH. Analýza vplyvov na podnikateľské prostredie, analýza sociálnych vplyvov a analýza vplyvov na rozpočet verejnej správy by mali vychádzať z jednotných predpokladov. Z analýzy vplyvov na podnikateľské prostredie vyplýva, že predkladateľ má k dispozícii podklady na odhad zmeny nákladov pre výrobcov tepla. V takom prípade by tieto náklady mali byť použité na odhad zmeny cien tepla a nákladov pre konečných spotrebiteľov a následne aj súvisiaceho výpadku príjmov z DPH. 

Vyhodnotenie predkladateľa:   Analýza vplyvov na rozpočet verejnej správy bola dopracovaná. Požadované výpočty sú uvedené v Analýze vplyvov na rozpočet verejnej správy. Analýzy vychádzajú z jednotných predpokladov.

Komisia odporúča v podkladoch doplniť výpočet a odôvodnenie stanovených maximálnych cien a vo všeobecnej časti dôvodovej správy rozvinúť argumentáciu o potrebe ustanovenia maximálnych cien. Z materiálov nie je zrejmé akým spôsobom bol cenový strop stanovený a z akých predpokladov vychádza, a teda nie je možné zhodnotiť, či je stanovená hranica primeraná. Za týmto účelom by bolo vhodné do podkladov doplniť detailnejší opis riešenej situácie, ktorý by ozrejmil o aký rozsiahly problém v praxi ide (napríklad aké sú priemerné náklady na dendromasu a pelety a do akej miery ich niektorí výrobcovia tepla prekračujú a pod.). Zároveň Komisia odporúča jasne uviesť cieľ predkladaného návrhu, t. j. motivovať výrobcov tepla k efektívnejšiemu zdrojovaniu palív a k okresaniu nadmerných nákladov pre konečných spotrebiteľov.

Vyhodnotenie predkladateľa: Argumentácia k potrebe ustanovenia maximálnych cien a požadované výpočty sú podrobne uvedené v Analýze vplyvov na rozpočet verejnej správy. Uvedené je doplnené aj do všeobecnej časti dôvodovej správy a do doložky vybraných vplyvov v bode č. 3 a 10.

Z technického hľadiska je potrebné v doložke vybraných vplyvov označiť vplyv na „rozpočty obcí a vyšších územných celkov“

Vyhodnotenie predkladateľa: Doložka vybraných vplyvov bola upravená v bode 9 v požadovanom rozsahu.

K vplyvom na podnikateľské prostredie
Komisia žiada prekladateľa o úpravu analýzy vplyvov na podnikateľské prostredie. Komisia navrhuje z časti 3.1 presunúť regulácie č. 2. Zavedenie regulácie maximálnej výšky ceny dendromasy na rok 2027 a č. 3. Zavedenie regulácie maximálnej výšky ceny peliet na rok 2027 do časti 3.4 Iné vplyvy vrátane kvantifikácie a popisu.                      V časti 3.1 Komisia navrhuje ponechať iba kvantifikáciu a popis regulácie č. 1 Oboznámenie sa s vyhláškou                           pre rok 2027.
Odôvodnenie: Náklad spojený s oboznámením sa s novou právnou úpravou predstavuje administratívny náklad regulácie a Komisia navrhuje ponechať ho v časti 3.1 Analýzy vplyvov na podnikateľské prostredie vrátane jeho zohľadnenia v mechanizme 1in2out. Finančné dopady vyplývajúce zo samotného určenia maximálnej ceny dendromasy a peliet však predstavujú dôsledok cenovej regulácie. Vzhľadom na to, že návrh zavádza maximálne ceny komodít používaných na výrobu tepla, Komisia žiada tieto vplyvy vykázať v časti 3.4 Iné vplyvy na podnikateľské prostredie v rámci regulovaných cien podľa zákona č. 18/1996 Z. z. o cenách. V tejto časti by sa uviedla predmetná kvantifikácia a popis, ktorý predkladateľ pôvodne uviedol v časti 3.1.

Vyhodnotenie predkladateľa: Regulácia č. 2 a regulácia č. 3 v analýze vplyvov na podnikateľské prostredie boli presunuté do časti 3.4. analýzy vplyvov na podnikateľské prostredie.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





2

